pythainlp/thai_wikipedia_clean_20230101 huggingface dataset:
แอแมนดา แซคโคแมนโน (Amanda Saccomanno) เกิด นักมวยปล้ำอาชีพ, ผู้มีชื่อเสียงทางโทรทัศน์ และอดีตนักออกกำลังกายและผู้ร่วมแข้งขันชาวอเมริกันที่เซ็นสัญญากับWWEภายใต้ชื่อ แมนดี โรส (Mandy Rose)
ในปี 2015 เธอได้เป็นรองผู้ชนะการแข่งขัน "WWE Tough Enough" ในปีเดียวกันนั้น เธอได้เซ็นสัญญากับWWE และร่วมรายการเรียลลิตี้โชว์อย่าง "Total Divas", ซึ่งผลิตโดย WWE และช่อง E!
Mandy Rose
ซอนยา เดวิลล์
ดาเรีย เรย์ เบเรนาโต (Daria Rae Berenato; ) นักมวยปล้ำอาชีพ, อดีตนักยูโดและนักต่อสู้แบบผสมที่เซ็นสัญญากับWWEภายใต้ชื่อ ซอนยา เดวิลล์ (Sonya Deville)
ในปี 2015 เธอได้เข้าร่วมแข่งขัน "WWE Tough Enough" ในเดือนตุลาคมปีเดียวกัน เธอได้เซ็นสัญญากับWWE และเข้าศูนย์ฝึก WWE Performance Center ใน Orlando, Florida&lt;ref name="NXT 17/08/16"&gt;&lt;/ref&gt;
Sonya Deville
ลิฟ มอร์แกน
จีออนนา ยีน แดดดีโอ (Gionna Jene Daddio; เกิด ) เป็นนักมวยปล้ำอาชีพชาวอเมริกันที่ปัจจุบันเซ็นสัญญากับWWEภายใต้ชื่อ ลิฟ มอร์แกน (Liv Morgan) เป็นผู้ชนะกระเป๋าสิทธิ์มันนีอินเดอะแบงก์ฝั่งหญิงปี 2022 และเป็นแชมป์หญิงสแมคดาวน์ WWE
ศึกวันดวลเพลง เสาร์ ๕ ฤดูกาลที่ 2
รายการ ศึกวันดวลเพลง เสาร์ ๕ ฤดูกาลที่ 2 โดยออกอากาศทุกวันเสาร์ เวลา 18.20 - 20.00 น.ทาง ช่องวัน เริ่มออกอากาศครั้งแรกวันเสาร์ที่ 4 พฤศจิกายน 2560 ผลิตโดย บริษัท เดอะ วัน เอ็นเตอร์ไพรส์ จำกัด และ บริษัท มีมิติ จำกัด ผู้ดำเนินรายการ ภคชนก์ โวอ่อนศรี (แฟรงค์) โดยออกอากาศทุกวันเสาร์ เวลา 18.20 - 20.00 น. ทาง ช่องวัน
กติการายการ ฤดูกาลที่ 2.
ฤดูกาลนี้มีแชมป์ร่วมการคัดเลือกทั้งหมด 22 คน (ซึ่งเป็นแชมป์จาก ศึกวันดวลเพลง)จะต้องร้องเพลงคนละ 1 เพลง (ทางรายการจะใช้ชื่อว่า เพลงขอเข้าสำนัก) หลังร้องเพลงและฟังคำวิจารย์จบแล้ว เจ้าสำนักทั้ง 5 จะต้องตัดสินใจว่า จะให้ผู้เข้าแข่งขันเข้าสำนักของตัวเองหรือไม่ โดยจะมีเวลาตัดสินใจแค่ 5 วินาทีเท่านั้น โดยการกดปุ่ม หากมีเจ้าสำนักกดปุ่มแค่คนเดียว ผู้เข้าแข่งขันก็จะได้เข้าสำนักที่ถูกเลือกนั้นไปทันที แต่ถ้าหากว่ามีเจ้าสำนักกดปุ่มเลือกมากกว่า 1 สำนัก สิทธ์ในการเข้าเลือกสำนักจะตกอยู่ในมือของผู้เข้าแข่งขันทันที แต่ถ้าหากว่าออดดังนั่นก็เท่ากับว่าไม่มีใครถูกเลือก ผู้เข้าแข่งขันคนนั้นก็จะตกรอบทันที และหลังจากคัดเลือกครบ 22 คนแล้ว หากมีสำนักไหนมีลูกศิษย์ไม่ครบ 3 คน
ทางรายการจะให้เจ้าสำนักเลือกผู้เข้าแข่งขันที่ตกรอบ ตามพื้นที่ว่างของสำนักนั้นๆ เช่น สำนักนี้มีสมาชิกแค่ 2 คน ทางรายการ จะเปิดโอกาสให้สำนักนั้นเลือกคนที่ตกรอบเข้าสำนักของตัวเองแค่ 1 คน เข้าร่วมสำนักของตัวเอง
แต่เนื่องจากฤดูกาลนี้เจ้าสำนักเลือกลูกศิษย์ครบ 3 คนทุกสำนัก และยังไม่ใช้สิทธิ์เปลี่ยนตัว ทางรายการได้ประกาศเซอร์ไพรส์ก่อนจบรอบคัดเลือกคือ ทางรายการจะเปิดโอกาสให้เจ้าสำนักสามารถเปลี่ยนตัวลูกศิษย์ในสำนักจากคนที่ตกรอบได้สำนักละ 1 คน โดยการกดปุ่มรอบสุดท้าย โดยต้องแลกเอาลูกศิษย์ในสำนัก เปลี่ยนกับ แชมป์ที่ตกรอบ และลูกศิษย์ที่ถูกเปลี่ยนจะตกรอบทันที
โดยรอบนี้มีการแข่งขันทั้งหมด 10 ครั้งแบบแข่งขันพบกันหมดโดยแต่ละครั้งเจ้าสำนักส่งลูกศิษย์สำนักละ 1 คน โดยที่แข่งขันทั้งหมด 3 ยก ผู้ชนะในแต่ละยกจะได้รับ 1 คะแนน แข่งขันจนครบ 3 ยกแล้วเจ้าสำนักไหนและที่มีคะแนนสะสมสูงสุดอันดับ 1-3 เข้ารอบชิงเงินรางวัลมูลค่า 1,000,000 บาท ส่วน 2 เจ้าสำนักที่มีคะแนนสะสมน้อยสุดต้องตกรอบทันที แต่ถ้าเจ้าสำนักทีมใดมีคะแนนสะสมมากกว่าขึ้นนำเป็นอันดับที่ 1 จะมีสิทธิ์เข้าไปชิงเงินล้านทันที โดยที่อันดับ 2-3 ต้องมาแข่งกันว่าใครชนะจะได้ไปชิงเงินล้านกับเจ้าสำนักอันดับ 1
กติกาจะคล้ายคลึงกับรอบ 5 เจ้าสำนัก และรอบรองชนะเลิศ แต่จะแตกต่างกันตรงที่ รอบชิงชนะเลิศจะแข่งขันกันทั้งหมด 7 ยก โดย 3 ยกแรก จะเป็นการประกบคู่กันของแชมป์ที่จำนวนสมัยที่ใกล้เคียง หรือเท่ากัน (ซึ่ง ฤดูกาลที่ 2ประกบคู่ออกมาเป็น
ใบตอง ดวล ภาพวิว,ฮาย ดวล กุ้ง,ปอ ดวล ปุย) และตั้งแต่ยกที่ 4 เป็นต้นไป จะเป็นหน้าที่ของเจ้าสำนักที่จะส่งผู้เข้าแข่งขันลงสนามกันเอง สำนักใดคว้า 4 แต้มก่อน สำนักนั้นคว้าเงินรางวัล 1,000,000 บาท ทันที
โดยเจ้าสำนักที่จะมาดูแลและฝึกซ้อมลูกศิษย์ในทีมก็จะเป็นนักร้องลูกทุ่งชื่อดังของประเทศไทยซึ่งมี 5 คน ได้แก่
สัปดาห์ที่ 1 (4 พฤศจิกายน 2560).
สัปดาห์ที่ 1 ออกอากาศเมื่อวันที่ 4 พฤศจิกายน พ.ศ. 2560
โชว์เจ้าสำนัก - Medley เพลงฮิตจากเจ้าสำนักทั้ง 5 - บทเรียนราคาแพง (ฝน ธนสุนทร) , สมศรี 1992 (ยิ่งยง ยอดบัวงาม) , อายใบเกิด (เอกชัย ศรีวิชัย) , อารมณ์เสีย (อาภาพร นครสวรรค์) , เจ็บล่ะเนาะ (เพชร สหรัตน์)
สัปดาห์ที่ 2 (11 พฤศจิกายน 2560).
สัปดาห์ที่ 2 ออกอากาศเมื่อวันที่ 11 พฤศจิกายน พ.ศ. 2560
สัปดาห์ที่ 3 (18 พฤศจิกายน 2560).
สัปดาห์ที่ 3 ออกอากาศเมื่อวันที่ 18 พฤศจิกายน พ.ศ. 2560
สัปดาห์ที่ 4 (25 พฤศจิกายน 2560).
สัปดาห์ที่ 4 ออกอากาศเมื่อวันที่ 25 พฤศจิกายน พ.ศ. 2560
สัปดาห์ที่ 5 (2 ธันวาคม 2560).
สัปดาห์ที่ 5 ออกอากาศเมื่อวันที่ 2 ธันวาคม พ.ศ. 2560
ตารางการแข่งขันศึกวันดวลเพลง เสาร์ 5 ฤดูกาลที่ 2 ( รอบโค่นล้มสำนัก )
แมตช์ที่ 1 (9 ธันวาคม 2560).
แมตช์ที่ 1 ออกอากาศเมื่อวันที่ 9 ธันวาคม พ.ศ. 2560
แมตช์ที่ 2 (23 ธันวาคม 2560).
แมตช์ที่ 2 ออกอากาศเมื่อวันที่ 23 ธันวาคม พ.ศ. 2560
แมตช์ที่ 3 (6 มกราคม 2561).
แมตช์ที่ 3 ออกอากาศเมื่อวันที่ 6. มกราคม พ.ศ. 2561
แมตช์ที่ 4 (13 มกราคม 2561).
แมตช์ที่ 4 ออกอากาศเมื่อวันที่ 13 มกราคม พ.ศ. 2561
แมตช์ที่ 5 (20 มกราคม 2561).
แมตช์ที่ 5 ออกอากาศเมื่อวันที่ 20 มกราคม พ.ศ. 2561
แมตช์ที่ 6 (27 มกราคม 2561).
แมตช์ที่ 6 ออกอากาศเมื่อวันที่ 27 มกราคม พ.ศ. 2561
แมตช์ที่ 7 (3 กุมภาพันธ์ 2561).
แมตช์ที่ 7 ออกอากาศเมื่อวันที่ 3 กุมภาพันธ์ พ.ศ. 2561
แมตช์ที่ 8 (10 กุมภาพันธ์ 2561).
แมตช์ที่ 8 ออกอากาศเมื่อวันที่ 10 กุมภาพันธ์ พ.ศ. 2561
แมตช์ที่ 9 (17 กุมภาพันธ์ 2561).
แมตช์ที่ 9 ออกอากาศเมื่อวันที่ 17 กุมภาพันธ์ พ.ศ. 2561
แมตช์ที่ 10 (24 กุมภาพันธ์ 2561).
แมตช์ที่ 10 ออกอากาศเมื่อวันที่ 24 กุมภาพันธ์ พ.ศ. 2561
ออกอากาศเมื่อวันที่ 10 และ 17 มีนาคม พ.ศ. 2561
รอบชิงชนะเสิศ ออกอากาศวันที่ 10 , 17 และ 24 มีนาคม พ.ศ. 2561
ซาราห์ โลแกน
ซาราห์ ไบรส์ (Sarah Bridges) เกิด เป็นนักมวยปล้ำอาชีพชาวอเมริกันที่รู้จักดีในสมาคมอิสระนาม เครซี แมรี ด็อบสัน (Crazy Mary Dobson) และในWWEนาม วัลฮ็อลล์ (Valhalla) หรือชื่อเดิม ซาราห์ โลแกน (Sarah Logan) เคยเข้าร่วมแข่งขัน Mae Young Classic
Sarah Logan
โกลด์โคสต์ (รัฐควีนส์แลนด์)
โกลด์โคสต์  เป็นนครในรัฐควีนส์แลนด์ ประเทศออสเตรเลีย อยู่ห่างจากเมืองหลวงของรัฐ บริสเบนทางทิศใต้-ตะวันออกเฉียงใต้ ราว มีประชากรมากกว่า 600,000 คน โกลด์โคสต์เป็นเมืองใหญ่เป็นอันดับ 6 ของออสเตรเลีย เป็นเมืองที่ไม่ใช่เมืองหลวงรัฐที่ใหญ่ที่สุด และใหญ่เป็นอันดับ 2 ของรัฐควีนส์แลนด์
ที่ตั้งถิ่นฐานแห่งแรก ปัจจุบันเรียกว่า เซาท์อีสต์ควีนส์แลนด์ เป็นคุกอาณานิคมในเรดคลิฟฟ์ บริเวณโกลด์โคสต์ตอนนั้นยังไม่มีชาวยุโรปมาอยู่อาศัย จนกระทั่งปี ค.ศ. 1823 เมื่อนักสำรวจ จอห์น ออกซ์ลีย์ เทียบเรือที่ชายหาดเมอร์เมด บริเวณผืนแผ่นดินหลังชายฝั่งทะเลมีต้นเรดซีดาร์ดึงดูดผู้คนให้มายังบริเวณนี้ในช่วงกลางศตวรรษที่ 19 ต่อมาในปี ค.ศ. 1875 เมืองเซาท์พอร์ตได้รับการสำรวจและก่อตั้งขึ้นมา จนมีชื่อเสียงในการเป็นจุดหมายปลายทางในวันหยุดของผู้มีฐานะในบริสเบน
บริเวณโกลด์โคสต์เติบโตขึ้นอย่างมากหลังจากโรงแรมเซอเฟอส์พาราไดส์สร้างขึ้นในปลายคริสต์ทศวรรษ 1920 จนมาโด่งดังใน คริสต์ทศวรรษ 1980 เป็นจุดหมายปลายทางของนักท่องเที่ยว
เหรียญ &quot;สำหรับการยึดกรุงเวียนนา&quot;
เหรียญ "สำหรับการยึดกรุงเวียนนา"  เป็นเหรียญที่ระลึกจากการสู้รบที่กรุงเวียนนาในสงครามโลกครั้งที่สองได้รับการประกาศจากคณะผู้บริหารสูงสุดแห่งสภาโซเวียตสูงสุดแห่งสหภาพโซเวียตในวันที่ 9 มิถุนายน 1945
ลักษณะของเหรียญคือเป็นรูปวงกลมขนาด 32 มิลลิเมตรด้วยภายในมีรูปดาวพร้อมอักษรที่เขียนว่า"สำหรับการยึดกรุงเวียนนา"  พร้อมกับร่วงใบมะกอก ด้านหลังของเหรียญมีรูปดาวห้าแฉกพร้อมกับอักษรที่เขียนว่า "13 เมษายน 1945"
Medal &quot;For the Capture of Vienna&quot;
เหรียญ &quot;สำหรับการยึดนครเคอนิชส์แบร์ค&quot;
เหรียญ "สำหรับการยึดนครเคอนิชส์แบร์ค"  เป็นเหรียญที่ระลึกจากการสู้รบในยุทธการที่เคอนิชส์แบร์คในช่วงแนวรบด้านตะวันออกได้รับการประกาศจากคณะผู้บริหารสูงสุดแห่งสภาโซเวียตสูงสุดแห่งสหภาพโซเวียตในวันที่ 9 มิถุนายน 1945เพื่อตอบสนองคำร้องของกรรมการราษฎรฝ่ายกลาโหมแห่งสหภาพโซเวียตเพื่อให้เป็นเกียรติให้แก่ความกล้าหาญของทหารในการต่อสู้เพื่อยึดนครเคอนิชส์แบร์คจากกองกำลังเยอรมนี ระเบียบการมอบเหรียญได้รับการแก้ไขเมื่อวันที่ 18 กรกฎาคม 1980 ตามประกาศจากคณะกรรมการบริหารสูงสุดของสหภาพโซเวียตของสหภาพโซเวียตเลขที่ 2523-X
เหรียญถูกสถาปนาขึ้นโดยมติของคณะกรรมการบริหารของสหภาพโซเวียตสูงสุดบนพื้นฐานของเอกสารรับรองการมีส่วนร่วมที่แท้จริงในการยึดนครเคอนิชส์แบร์ค การให้บริการบุคลากรทางทหารได้รับเหรียญจากผู้บัญชาการหน่วยเกษียณจากการรับราชการทหารได้รับเหรียญจากผู้บัญชาการทหารระดับภูมิภาคเทศบาลหรือเขตในชุมชนผู้รับ โดยให้บุคลากรทางทหารได้รับเหรียญจากผู้บัญชาการหน่วยของตน ผู้เกษียณจากราชการทหารได้รับเหรียญจากผู้บัญชาการระดับภูมิภาค ข้าราชการทหารในเขตเทศบาลหรือเขตปกครองในชุมชนของผู้รับอยู่
เหรียญ "สำหรับการยึดนครเคอนิชส์แบร์ค" ถูกสวมใส่ที่ด้านซ้ายของหน้าอกและอยู่รวมกับเหรียญอื่น ๆ โดยไว้ลำดับถัดไปจาก เหรียญ "สำหรับการยึดกรุงบูดาเปสต์" หากมีเหรียญจากสหภาพโซเวียตที่สูงกว่าหรือจากเหรียญจากสหพันธรัฐรัสเซีย ให้ไว้ในลำดับถัดไป
ลักษณะของเหรียญคือเป็นรูปวงกลมขนาด 32 มิลลิเมตร ในขอบบนมีดาวห้าแฉกที่ฉายแสง ส่วนล่างมีอักษรเขียนว่า"สำหรับการยึดนครเคอนิชส์แบร์ค" โดยมีช่อมะกอกอยู่ด้านล่างของเหรียญ ด้านหลังของเหรียญมีรูปดาวห้าแฉกพร้อมกับอักษรที่เขียนว่า "10 เมษายน 1945"
เหรียญยึดติดกับแหวนผ่านห่วงแขวนที่ติดด้วยผ้าไหมกว้าง 24 มิลลิเมตร. มีลายขอบสีเขียว 2 มิลลิเมตรและลายเส้นสลับกว้าง 5 มิลลิเมตรโดยมี สีดำ 3 แถบแลสีเขียวะ 2 แถบ
หวง จื้อเหวิน
หวง จื้อเหวิน หรือ แมนดี หว่อง Mandy Wong
เกิดเมื่อวันที่ 21 ธันวาคม พ.ศ. 2525 ที่ฮ่องกง เป็นนักแสดงหญิงชาวฮ่องกง แมนดี้ หว่อง สำเร็จการศึกษาจาก Hong Kong Academy for Performing Arts และได้ทำงานเป็น พนักงานต้อนรับบนเครื่องบิน เป็นเวลา 3 ปี ก่อนเข้าร่วมการประกวด นางงามฮ่องกง ในปี 2007 เธอได้รับการเลี้ยงดูในครอบครัวที่เป็นSingle parent เธอมีพี่สาวหนึ่งคน ชื่อว่า เคธี่ หว่อง Cathy Wong ซึ่งเป็นอาจารย์สอนภาษาอังกฤษที่ King's Glory Education Centre ส่วนมารดาของเธอ เป็นเจ้าของร้านเครื่องสำอางขนาดใหญ่ในย่าน หว่านไจ๋ ฮ่องกง
เธอเริ่มต้นอาชีพในวงการบันเทิงด้วยการมีส่วนร่วมในการประกวด นางงามฮ่องกง ในปี 2007 ซึ่งเธอได้รับเลือกให้เข้ารอบ 5 อันดับแรก หลังจากนั้นเธอได้เข้าร่วมเซ็นสัญญาเป็นนักแสดงในสังกัดสถานีโทรทัศน์ ทีวีบี ฮ่องกง TVB (Television Broadcasts Limited) ในปีเดียวกัน และเป็นส่วนหนึ่งของนักเรียนการแสดงของ TVB ในปี 2008 การแสดงและบทบาทของเธอได้ออกมาในช่วงเวลาสั้นๆ ละครซิทคอม หลังจากการปรากฏตัวของเธอในละครฟอร์มเล็ก เธอก็ได้รับการสนับสนุนและได้รับความสนใจของสาธารณชนในวงกว้างในช่วงปี 2009 การแสดงของเธอได้รับการตอบรับอย่างดีจากทั้งนักวิจารณ์และชาวเน็ต
ในปี 2012 เธอได้รับบทนำในละครเรื่อง The Hippocratic Crush ทีมแพทย์กู้ชีพ ในบทบาท หง เหมยเสวี่ย น้องสาวของ Tavia Yeung หยังอี้ เธอได้รับความนิยมและได้รับการยกย่องอย่างมากจากชาวเน็ต กับละครเรื่อง L'Escargot ปมชีวิตขีดชะตารัก ในบทบาท หลิว เสี้ยวหลาน ภรรยาของ Oscar Leung ในปีเดียวกัน เธอได้รับรางวัลนักแสดงหญิงที่มีพัฒนาการดีเด่นในประเทศมาเลเซีย รางวัลMy AOD Favourite Awards และรางวัล TVB Anniversary Awards เธอยังได้รับเลือกให้เป็น Top 2 ในTVB Anniversary Awards สำหรับรางวัล Best Supporting Actress เธอได้รับรางวัล Starhub TVB นักแสดงหญิงที่มีพัฒนาการดีเด่นในประเทศสิงคโปร์ และเธอเป็นนักแสดงหญิงคนแรกในฮ่องกงที่ได้รับรางวัลนี้ในทั้งสามประเทศ (ฮ่องกง , สิงคโปร์ และ มาเลเซีย)
เธอยังคงได้รับบทแสดงนำในปี 2013 ทั้งหมด2เรื่องคือ Always And Ever ข้ามภพมาป่วนรัก กับบทน้องสาวของ Esther Kwan กวนหย่งเหอ เธอได้รับการยกย่องจากชาวเน็ตและโปรดิวเซอร์อีกครั้ง และจากผลงานละครเรื่อง The Hippocracy Crush II ทีมแพทย์กู้ชีพ 2 เธอได้รับการเสนอชื่อเข้าชิงรางวัล TVB Anniversary Awards และได้รับรางวัล Top 10 จากมาเลเซียในรายการ TVB Star Awards Malaysia
ในปี 2015 เธอได้รับบทบาทนักแสดงนำหญิงครั้งแรกในละครเรื่อง The Fixer และได้รับความคิดเห็นที่ดีจากชาวเน็ตอย่างมากมาย และเธอยังได้แสดงในละครละครย้อนยุคเรื่องแรกของเธอ Captain of Destiny รับบทเป็น ผู้หญิงโสเภณี แสดงคู่กับ เฉิน ซานชง (Joel Chan) และหลังจากได้รับบทบาทนักแสดงนำหญิงครั้งแรก ละครเรื่อง Daddy Dearest เธอก็ได้รับบทบาทนักแสดงนำหญิงอีกครั้ง แสดงร่วมกับ Johnson Lee และ เฉิน จื้อเซิน (Jason Chan) และในเดือนธันวาคม ปีเดียวกัน เธอก็ได้ร่วมแสดงละครเกี่ยวกับกฎหมายเรื่อง Law dis-Order ร่วมกับ ฟาง จงซิน (Alex Fong) และ เลี่ยว ฉี่จื้อ (Liu Kai-Chi)
ในปี 2016 เธอได้รับบทบาทนักแสดงนำหญิงในละครเรื่อง Three Women, One Gene หรือ Threesome โดยเล่นเป็นตัวละครที่มีบุคลิกที่แตกต่างกันถึงสามแบบ และในเดือนสิงหาคมปีเดียวกัน แมนดี้ได้รับบทบาทนักแสดงหญิงในละครเรื่อง The Exorcist's Meter อีกครั้ง โดยได้รับบทบาทคุณหมอ แสดงร่วมกับ หม่า กั๋วหมิง (Kenneth Ma)
โฮมแลนด์ (ภาพยนตร์)
โฮมแลนด์  เป็นภาพยนตร์จากประเทศญี่ปุ่นปีพ.ศ. 2557 ประเภทดราม่า กำกับโดยนาโอะ คูโบตะ ภาพยนตร์เรื่องนี้ฉายในเทศกาลภาพยนตร์นานาชาติเบอร์ลินครั้งที่ 64
อัลมา-อะตา
Alma-Ata
นักบุญเวนันซีโอ
นักบุญเวนันซีโอแห่งกาเมรีโน  เสียชีวิตเมื่อ 18 พฤษภาคม ค.ศ. 251 หรือ 253 เป็นนักบุญของศาสนาคริสต์นิกายโรมันคาทอลิก เป็นนักบุญอุปถัมภ์ของเมือง ประเทศอิตาลี ทางศาสนจักรโรมันคาทอลิกบอกว่าเขามีอายุได้ 15 ปีในตอนที่เขาถูกทรมานและถูกประหารชีวิตที่เมืองกาเมรีโน ก่อนหน้า นักบุญเวนันซีโอ ถูกทรมานและประหารชีวิตด้วยการฟาดด้วยแส้ที่จุดไฟไว้ และถูกจับไปแขวนคอ คว่ำลงเหนือกองไฟ และหักขากรรไกรและกรามของนักบุญเวนันซีโอออกมา และโยนให้สิงโตกินเหนือหน้าผาสูง และเขาได้หลบหนีจากกาเมรีโนและซ่อนตัวที่เมืองราโนซึ่งพระศาสนจักรมอบให้กับเขา ทำให้เขาได้เป็นนักบุญอุปถัมภ์เมืองราโนด้วย
ความเลื่อมใสของพระศาสนจักรที่มีต่อนักบุญเวนันซีโอ.
ศพของนักบุญเวนันซีโอถูกฝังไว้ที่นอกกำแพงเมืองกาเมรีโนซึ่งปัจจุบันกลายเป็นพระวิหารตั้งแต่ศตวรรษที่15 นักบุญเวนันซีโอเป็นที่นับถือมากในเมืองกาเมรีโน รูปของเขาปรากฏในเหรียญและมีชื่อของเขาในการภาวนา และผู้ที่เป็นโรคเรื้อนและโรคกระเพาะอาหารมาวิงวอนกับนักบุญเวนันซีโอและหายจากโรค ทั้งนี้นักบุญเวนันซีโอจึงเป็นนักบุญองค์อุปถัมภ์ในเรื่องโรคเรื้อนและโรคกระเพาะอาหารอีกด้วย ในปฏิทินโรมันทั่วไปของ ค.ศ. 1670-1969 มีงานเลี้ยงฉลองของนักบุญเวนันซีโอในวันที่ 18 พฤษภาคม
ปัจจุบันในประเทศไทยมีโบสถ์คริสต์ที่มีชื่อว่า วัดนักบุญเวนันซีโอ อยู่ที่จังหวัดเพชรบุรี ซึ่งมีรูปปั้นของนักบุญเวนันซีโออยู่
ดินแดนครัสโนยาสค์
ดินแดนครัสโนยาสค์  เป็นเขตการปกครองของประเทศรัสเซีย โดยมีศูนย์กลางการบริหารคือ ครัสโนยาสค์ ซึ่งเป็นเมืองใหญ่อันดับ 3 ของไซบีเรีย (รองจาก Novosibirsk และ Omsk) ดินแดนครัสโนยาสค์เป็นหนึ่งในดินแดนที่ใหญ่ที่สุดของสหพันธรัฐรัสเซีย โดยใหญ่เป็นอันดับที่สอง (รองจาก สาธารณรัฐซาฮา) และใหญ่เป็นอันดับที่ 3 ของโลก รองจาก สาธารณรัฐซาฮา และ รัฐเวสเทิร์นออสเตรเลีย โดยมีประชากรทั้งหมด 2,828,187 คน (2010 Census).
Krasnoyarsk Krai
Order No. 227
โจนส์ทาวน์
โจนส์ทาวน์  หรือ โครงการเกษตรกรรมพีเพิลส์เทมเพิล (Peoples Temple Agricultural Project) เป็นเมืองที่จิม โจนส์ ผู้นำลัทธิพีเพิลส์เทมเพิลสร้างขึ้น ในวันที่ 18 พฤศจิกายน ค.ศ. 1978 เมืองได้เป็นที่รู้จักเมื่อสาวก 918 เสียชีวิตจากการดื่มยาพิษในเหตุฆ่าตัวตายหมู่ โดยเกือบหนึ่งในสาม (304 ราย) ของจำนวนนั้นเป็นผู้เยาว์ หลังก่อเหตุ จิม โจนส์ฆ่าตัวตายด้วยการใช้ปืนพกยิงเข้าที่ศีรษะเป็นผลให้เสียชีวิตโดยทันที
พระราชพงศาวดาร ฉบับพันจันทนุมาศ (เจิม)
พระราชพงศาวดาร ฉบับพันจันทนุมาศ (เจิม) เป็นพงศาวดารสยาม เนื้อหาเริ่มตั้งแต่แรกสถาปนากรุงศรีอยุธยาจนสิ้นสุดรัชกาลสมเด็จพระเจ้ากรุงธนบุรี ต้นฉบับเป็นสมุดไทยจำนวน 22 เล่ม ในบางเล่มมีข้อความขาดหายบางส่วน แต่ปัจจุบันพบว่าเหลือเพียง 11 เล่ม
บานแพนกของพระราชพงศาวดารฉบับนี้ระบุว่าพระบาทสมเด็จพระพุทธยอดฟ้าจุฬาโลกมหาราชโปรดให้ชำระเมื่อปี พ.ศ. 2338 และมีบานแพนกแทรกในข้อความหลังรัชกาลพระเจ้าเสือว่าเรื่องเดิมสิ้นสุดเพียงเท่านั้น และโปรดให้เจ้าพระยาพิพิธพิชัยเขียนเพิ่มเติมอีกเริ่มตั้งแต่รัชกาลสมเด็จพระเพทราชาเป็นต้นไป นักประวัติศาสตร์ไทยเชื่อว่าเนื้อหาบางส่วน โดยเฉพาะก่อน พ.ศ. 2320 น่าจะเขียนสมัยกรุงธนบุรี และน่าจะเป็นพงศาวดารเก่าดั้งเดิมที่ใช้เป็นต้นฉบับในการชำระพระราชพงศาวดาร ฉบับสมเด็จพระพนรัตน์ วัดพระเชตุพน ฉบับตัวเขียน และพระราชพงศาวดาร ฉบับพระราชหัตถเลขา
ต่อมากรมศิลปากรได้นำเนื้อหาเฉพาะตอนกรุงศรีอยุธยามาพิมพ์ในชื่อ ""ประชุมพงศาวดาร ภาคที่ ๖๔ พงศาวดารกรุงศรีอยุธยา ฉบับพันจันทนุมาศ (เจิม)" แจกในงานปลงศพคุณหญิงปฏิภานพิเศษ (ลมุน อมาตยกุล) ณ วัดประยุรวงศาวาส วันที่ 9 มีนาคม พ.ศ. 2479 ส่วนตอนกรุงธนบุรี พระเจ้าวรวงศ์เธอ พระองค์เจ้าจุลจักรพงษ์ โปรดให้พิมพ์ "ประชุมพงศาวดาร ภาคที่ ๖๕ พระราชพงศาวดารกรุงธนบุรี ฉบับพันจันทนุมาศ (เจิม)"" แจกในงานพระราชทานเพลิงศพนายพันเอก พระยาสิริจุลเสวก (พัว จุลเสวก) ณ วัดมกุฏกษัตริยาราม วันที่ 13 พฤศจิกายน พ.ศ. 2480
สกายโดม
ท่าอากาศยานนานาชาติจูลาย
ท่าอากาศยานนานาชาติจูลาย  เป็นท่าอากาศยานในจูลาย ประเทศเวียดนาม อยู่ใกล้กับเมืองตามกี่ ซึ่งเป็นเมืองที่ใหญ่ที่สุดประจำจังหวัดกว๋างนาม สนามบินนี้ตั้งอยู่ในเขตเศรษฐกิจเปิดจูลาย เขต Núi Thành
ในปี ค.ศ. 2008 ท่าอากาศยานจูลาย กลายเป็นท่าอากาศยานที่มีพื้นที่มากที่สุดของประเทศ ครอบคลุมเนื้อที่ 30 ตารางกิโลเมตร มีทางวิ่งยาว 3,050 เมตร
สนามบินแห่งนี้ มีรถโดยสารเชื่อมต่อระหว่างสนามบินกับตัวเมือง เพื่ออำนวยความสะดวก โดยเชื่อมต่อกับเมืองตามกี่และกว๋างหงาย
ท่าอากาศยานนานาชาติก๊าตบี
ท่าอากาศยานนานาชาติก๊าตบี ( a.k.a. ) เป็นท่าอากาศยานในเมืองไฮฟอง ประเทศเวียดนาม โดยอาคารผู้โดยสารและทางวิ่งแห่งใหม่ ได้เปิดใช้งานเมื่อวันที่ 12 พฤษภาคม ค.ศ. 2016 โดยจะสามารถรองรับเครื่องบิน Boeing 767, Airbus A350 XWB และเครื่องบินขนาดใกล้เคียงกัน
เจ. วาย. ปิลไล
โจเซฟ ยุวราช ปิลไล (, เกิด 30 มีนาคม พ.ศ. 2477) หรือที่รู้จักกันในชื่อ เจ. วาย. ปิลไล  ดำรงตำแหน่งประธานสภาที่ปรึกษาประธานาธิบดีของประเทศสิงคโปร์ และต่อมาได้รับการแต่งตั้งเป็นรักษาการประธานาธิบดีสิงคโปร์ หลังจากการสิ้นสุดตำแหน่งของประธานาธิบดีโทนี ตัน เค็ง ยัม เมื่อวันที่ 31 สิงหาคม พ.ศ. 2560 เขาปฏิบัติงานในฐานะข้าราชการระดับสูง อดีตผู้บริหารร่วมของมาเลเซีย-สิงคโปร์แอร์ไลน์ และเป็นประธานคนแรกของสิงคโปร์แอร์ไลน์ อีกทั้งยังเป็นหนึ่งในผู้ร่วมบุกเบิกและพัฒนาเศรษฐกิจสิงคโปร์ หลังจากการแยกตัวออกจากมาเลเซีย
เจ. วาย. ปิลไล เกิด ณ เมืองกลัง รัฐเซอลาโงร์ บริติชมาลายา (ประเทศมาเลเซียในปัจจุบัน) จบการศึกษาจากราชวิทยาลัยลอนดอน
ผลงานที่ทำให้เขาเป็นที่รู้จักอย่างกว้างขวางคือการเป็นประธานของสิงคโปร์แอร์ไลน์คนแรก ระหว่างปี พ.ศ. 2515 - 2535 ซึ่งเป็นผู้ที่ทำให้สิงคโปร์แอร์ไลน์เป็นหนึ่งในสายการบินชั้นนำระดับโลก และเป็นข้าราชการระดับสูง เพียงไม่กี่คนของสิงคโปร์
ดำรงตำแหน่งประธานตลาดหลักทรัพย์สิงคโปร์ ระหว่าง พ.ศ. 2542 - 2553 และประธานของไทเกอร์ แอร์เวย์ ใน พ.ศ. 2554 - 2557 ปัจจุบันเป็นประธานสภาที่ปรึกษาประธานาธิบดีสิงคโปร์
เขาได้รับแต่งตั้งให้ดำรงตำแหน่งรักษาการประธานาธิบดีตั้งแต่วันที่ 1 กันยายน พ.ศ. 2560 หลังจากการสิ้นสุดตำแหน่งของประธานาธิบดีโทนี ตัน เค็ง ยัม เมื่อวันที่ 31 สิงหาคม พ.ศ. 2560 จนกระทั่งการเข้าดำรงตำแหน่งของประธานาธิบดีฮาลีมะฮ์ ยากบ ในวันที่ 14 กันยายน พ.ศ. 2560 รวมเวลารักษาการ 14 วัน
พ.ศ. 2555 มหาวิทยาลัยแห่งชาติสิงคโปร์ได้มอบตำแหน่งศาสตราจารย์เพื่อเป็นเกียรติแก่การบริจาคเงินช่วยเหลือของเจ. วาย. ปิลไล
ได้รับเครื่องหมายเชิดชูเกียรติ "Darjah Utama Nila Utama" ระดับเฟิร์สท์คลาส ในฐานะผู้ที่มีเกียรติสูงสุดในงานมอบรางวัลประจำวันชาติสิงคโปร์ เมื่อ 9 สิงหาคม พ.ศ. 2555
สมเด็จพระปฐมบรมอัยยิกาเธอ
ท่าอากาศยานนานาชาติวิญ
ท่าอากาศยานนานาชาติวิญ  เป็นท่าอากาศยานในเมืองวิญ จังหวัดเหงะอาน ประเทศเวียดนาม เป็นสนามบินที่ผสมผสานการใช้งานเชิงพาณิชย์และการทหาร เคยเป็นหนึ่งในสองฐานทัพที่สำคัญของเวียดนาม อีกแห่งหนึ่งคือฐานทัพซาเลิม ในฮานอย
ช่วงระหว่างปี ค.ศ. 2002-2015 มีจำนวนผู้โดยสารเพิ่มขึ้น 43.89% ซึ่งถือว่าเพิ่มเยอะที่สุดในประเทศ และในปี ค.ศ. 2014 มีจำนวนผู้โดยสารถึง 1.25 ล้านคน ในปี ค.ศ. 2015 ได้เปิดใช้งานอาคารผู้โดยสารแห่งใหม่ รองรับผู้โดยสารได้ 3 ล้านคนต่อปี
รายชื่อผู้ครองตำแหน่งมิสแกรนด์อินเตอร์เนชันแนล
รายชื่อผู้ที่ครองตำแหน่งมิสแกรนด์อินเตอร์เนชันแนลอย่างเป็นทางการ โดยเรียงลำดับตามปีการจัดประกวดดังต่อไปนี้
เรื่องอื้อฉาวฟุตบอลไทย พ.ศ. 2560
เรื่องอื้อฉาวฟุตบอลไทย พ.ศ. 2560 เป็นข่าวอื้อฉาวที่เกิดขึ้นในการแข่งขันไทยลีก และไทยลีก 2 เรื่องราวทั้งหมดถูกตรวจสอบโดยสมาคมกีฬาฟุตบอลแห่งประเทศไทย และสำนักงานตำรวจแห่งชาติ โดยนักเตะผู้กระทำผิดได้มีส่วนเกี่ยวข้อง และสมรู้ร่วมคิดกับนายทุนในการทุจริตผลการแข่งขัน ซึ่งมีความผิดตาม พระราชบัญญัติส่งเสริมกีฬาอาชีพ พ.ศ. 2560
นับตั้งแต่ปี พ.ศ. 2557 เป็นต้นมา ทาง สปอร์ตเรดาห์ หน่วยงานที่มีหน้าที่ตรวจสอบการประพฤติมิชอบในวงการกีฬา ได้เปิดเผยข้อมูลกับทาง การกีฬาแห่งประเทศไทย เกี่ยวกับ หรือ "ล้มบอล" โดยได้ให้ความรู้ในการป้องกันการล้มการแข่งขัน และร่วมมือกับทางหน่วยงานของรัฐ ในการตรวจตรา ส่อดส่องการทุจริต ตั้งแต่ พ.ศ. 2558 โดยทาง สปอร์ตเรดาห์ ได้เปิดเผยข้อมูลเกี่ยวกับ เงินหมุนเวียน การพนัน การแข่งขันฟุตบอล ไทยพรีเมียร์ลีก ว่ามีจำนวนเงินสูงถึง 52 ล้านบาท ต่อ 1 การแข่งขัน โดยใน ประเทศไทย ทาง กกท. ได้มีกฎหมายที่บังคับใช้กับผู้กระทำผิดในกรณีนี้ไว้แล้ว โดยออกเป็น พระราชบัญญัติ คือ พระราชบัญญัติส่งเสริมกีฬาอาชีพ พ.ศ. ๒๕๕๖ โดยเริ่มมีผลบังคับใชัตั้งแต่ 19 พฤศจิกายน พ.ศ. 2556
กันยายน 2560.
ตุลาคม 2560.
สปอร์ตเรดาห์ ได้มีบันทึกรายงานฉบับหนึ่งที่มีรายซื่อนักฟุตบอลระดับ ไทยลีก มีส่วนเกี่ยวกับกระบวนการล้มผลการแข่งขัน โดยได้สังเกตพฤติกรรมจากการแข่งขันในสนามและเทปบันทึกภาพการแข่งขัน และจังหวะที่ไม่ชอบมาพากล เพื่อทำการตรวจสอบ โดยจะได้ส่งเรื่องไปยังทางสมาคมฯ เพื่อกระทำการลงโทษต่อไป เพื่อให้ทันก่อน การแข่งขันฟุตบอลในฤดูกาลถัดไป
พฤศจิกายน 2560.
21 พฤศจิกายน.
ในวันที่ 21 พฤศจิกายน พ.ศ. 2560 ได้มีการแถลงข่าวชี้แจงเกี่ยวกับการจับกุมขบวนการล้มบอล โดยทาง พล.ต.อ.สมยศ พุ่มพันธุ์ม่วง นายกสมาคมฯ และ พล.ต.อ.จักรทิพย์ ชัยจินดา ผู้บัญชาการตำรวจแห่งชาติ เป็นผู้แถลง โดย พล.ต.อ.จักรทิพย์ กล่าวว่า คดีนี้เจ้าหน้าที่ตำรวจสอบสวนกลาง ร่วมกันสืบสวนการทุจริตในวงการฟุตบอลไทยมาเป็นเวลานานพอสมควร ทำให้ทราบว่ามีขบวนการล้มบอลอยู่จริง และสามารถจับกุมผู้เกี่ยวข้องไว้ได้เบื้องต้น ทั้งหมด 12 คน และยังมีการเปิดเผยว่ามี บุคคลในสภากรรมการของสมาคมฯ ชุดเก่า ร่วมมีส่วนรู้เห็นด้วย
ขณะที่ พล.ต.อ.สมยศ กล่าวว่า มีผู้บริหารของสมาคมฯ ในอดีตใช้อำนาจหน้าที่ข่มขู่ ผู้ตัดสินฟุตบอลที่ไม่ทำตามคำสั่งตามหน้าที่ ตามที่ตนเองต้องการ โดยจะไม่ได้สิทธิ์การเข้าร่วมอบรมผู้ตัดสินในระดับนานาชาติ และรวมไปถึงการไม่ได้รับความเป็นธรรมจากการไม่ได้รับเงินค่าปฏิบัติหน้าที่อีกด้วย ทำให้มีผู้ตัดสินบางส่วนตัดสินใจเข้าร่วม ขบวนการล้มการแข่งขัน โดยมีวิธีการแตกต่างกัน เช่น การให้ ใบเหลือง-ใบแดง แก่ผู้เล่นโดยความผิดอาจจะไม่ได้ร้ายแรงนัก หรือ การให้ จุดโทษ ในบางจังหวะการเล่นแบบกังขา เป็นต้น
"รายชื่อผู้กระทำความผิดชุดแรกที่มีการเปิดเผยและจับกุมแล้ว มีทั้งหมด 12 คน ดังนี้:"
ปฏิกิริยาของสโมสร.
ทางด้าน สมชาย ชวยบุญชุม อดีตผู้ฝึกสอนของทีม ได้ให้สัมภาษณ์กับทาง ไทยรัฐทีวี ว่าตนในฐานะผู้ฝึกสอนของทีม ไม่ได้ทราบมาก่อนว่าผู้เล่นในทีมมีส่วนในการกระทำล้มบอล โดยมองว่าเป็นเรื่องความผิดพลาดส่วนบุคคล จนเจ้าหน้าที่มาควบคุมตัวถึงสนามฟุตบอล จึงได้ทราบ
อุบัติรัก นิรันดร
อุบัติรัก นิรันดร (อังกฤษ: Tumhari Paakhi) เป็นละครโทรทัศน์ที่สร้างขึ้นใน ค.ศ. 2014 นำแสดงโดย ชรัทธา อารยา, โมฮัมหมัด อิกบาล ข่าน ออกอากาศทางช่อง ไลฟ์ โอเค (Life OK) ในอินเดีย ส่วนในไทย จะออกอากาศที่ช่องไบร์ททีวี ต่อจากละครเรื่อง ทุรคา มหาเทวี และเมื่อละครเรื่องนี้จบลง ละครเรื่องต่อไปที่ออกอากาศคือ ราเซีย สุลต่าน จอมนางเหนือแผ่นดิน
เรื่องราวของมัคคุเทศน์สาวชื่อ ปาคี หญิงสาวที่ถูกจับแต่งงานแบบคลุมถุงชนตั้งแต่เด็ก และหวังว่าฝ่ายชายจะกลับมาหาเธออีกครั้งในสักวันหนึ่ง อันชูแมน ราโทร คือชายผู้นั้น แต่เขาได้ลืมเรื่องราวในอดีตไปทั้งหมด จนกระทั่งมาพบกับ ธันย่าและกำลังตัดสินใจที่จะแต่งงานกับเธอ เมื่อเรื่องของ ปาคี ถูกเปิดเผย ทำให้เขาต้องรับเธอเข้ามาอยู่ในบ้านอย่างไม่เต็มใจ เรื่องราวจะเป็นอย่างไรต่อ
ภาษาริปัวเรียน
ละหมาดวันศุกร์
ในศาสนาอิสลาม ละหมาดวันศุกร์ หรือ การละหมาดรวมหมู่ (, "") เป็นการละหมาดที่ชาวมุสลิมจัดขึ้นทุกวันศุกร์ในช่วงเวลาหลังเที่ยงแทนละหมาดซุฮรี ตามปกติแล้ว มุสลิมจะละหมาด 5 เวลาทุกวันตามเส้นทางของดวงอาทิตย์ โดยไม่คำนึงถึงเส้นเวลา ญุมุอะฮ์ หมายถึงวันศุกร์ในภาษาอาหรับ
"เศาะลาตุลญุมุอะฮ์" ("ละหมาดวันศุกร์") เป็นการขอพรทางศาสนาที่เกิดในช่วงละหมาดซุฮรี (, "") ของวันศุกร์ โดยเป็นหนึ่งในพิธีศาสนาอิสลามที่น่ายกย่องที่สุดและเป็นหนึ่งในกิจการที่จำเป็นของมุสลิม
"อัลญุมุอะฮ์" มาจากคำกริยาว่า "อิจตะอะมะ" ซึ่งหมายถึงรวบรวมผู้คน
ความจำเป็น.
มีมติเป็นเอกฉันท์แก่มุสลิมทุกคนว่าละหมาดวันศุกร์เป็น "วาญิบ" จากรายงานในอายะฮ์อัลกุรอาน เช่นเดียวกันกับสายรายงานทั้งชีอะฮ์กับซุนนี ซึ่งจากสำนักซุนนีส่วนใหญ่และนักกฎหมายชีอะฮ์บางคนกล่าวว่า ละหมาดวันศุกร์เป็นสิ่งที่จำเป็นต่อศาสนา แต่ข้อแตกต่างอยู่ที่ความจำเป็นที่ขึ้นอยู่กับผู้นำหรือผู้ลงนามแทนท่านหรือ "วาญิบ" โดยไม่มีเงื่อนไข สำนักฮะนะฟีกับอิมามะฮ์เชื่อว่าการมีอยู่ของผู้นำหรือผู้ลงนามแทนท่านเป็นสิ่งที่จำเป็น ถ้าทั้งสองฝ่ายไม่อนุญาต ก็ละหมาดวันศุกร์ไม่ได้ ตามที่อิมามะฮ์ต้องการให้ผู้นำยอมรับ ("อาดิล"); ไม่เช่นนั้นการมีอยู่ของท่านจะเท่ากันกับการไม่มีอยู่ ส่วนฮะนะฟี การมีอยู่ของท่านเพียงพอแล้ว ถึงแม้ว่าท่านจะไม่อนุญาตก็ตาม แต่สำนักชาฟิอี, มาลิกี และฮันบะลีกล่าวว่าไม่จำเป็นต้องให้ผู้นำอนุญาต ก็ละหมาดได้
ที่มากไปกว่านั้น มีการกล่าวว่าการละหมาดวันศุกร์ไม่จำเป็นต่อคนชรา, เด็ก, ผู้หญิง, ทาส, นักเดินทาง, คนป่วย, คนตาบอด และคนพิการ เช่นเดียวกันกับคนที่ไปไกลกว่า 2 "ฟาร์ซัค"
มีการกล่าวในอัลกุรอานว่า:
ในฮะดีษ.
มุสลิม อิบน์ ฮัจญาจ นิชาบูรีเล่าว่า ศาสดามุฮัมมัดได้อ่านซูเราะฮ์ที่ 87 (อัลอะอ์ลา) และซูเราะฮ์ที่ 88, (อัลฆอชิยะฮ์) ในละหมาดอีดและละหมาดวันศุกร์ ถ้าหนึ่งในเทศกาลตกอยู่ในวันศุกร์ ท่านจะอ่านสองซูเราะฮ์นั้นในเวลาละหมาด
ศาสดามุฮัมมัดกล่าวว่า "วันที่ดีที่สุดที่ดวงอาทิศย์ขึ้นคือวันศุกร์; ณ วันนั้นอัลลอฮ์ทรงสร้างอาดัม ณ วันนั้น เขาอาศัยอยู่ในสวรรค์ ณ วันนั้น เขาถูกเนรเทศออกมา และวันสุดท้ายจะไม่เกิดในวันใด นอกจากวันศุกร์" [บันทึกโดยอะฮ์มัดกับอัตติรมิซี]
เอาว์ส อิบน์ เอาว์ส รายงานว่า ศาสดามุฮัมมัดได้กล่าวว่า: “ใครก็ตามที่ทำฆุสล์ในวันศุกร์ และใช้ให้ (ภรรยาของเขา) ทำฆุสล์ แล้วไปมัสยิดก่อน และตั้งใจฟังคุตบะฮ์ตั้งแต่ต้น และอยู่ใกล้อิหม่าม และฟังด้วยความตั้งใจ อัลลอฮ์จะให้รางวัลเขาเท่ากับคนที่ถือศีลอดทั้งปี...”[บันทึกโดยอิบน์ คุซัยมะฮ์, อะฮ์มัด]
ในคำกล่าวของซุนนี.
การละหมาด "ญุมุอะฮ์" เป็นครึ่งหนึ่งของละหมาด "ซุฮรี" ซึ่งตามต่อจาก "คุตบะฮ์" (การเทศนาที่แทนที่ 2 "เราะกะอัต" ของละหมาดซุฮรี) ซึ่งมีอิหม่ามนำละหมาด โดยส่วนใหญ่เคาะฏีบมักทำหน้าที่เป็นอิหม่าม การไปละหมาดเป็นข้อบังคับต่อผู้ชายวัยผู้ใหญ่ชายที่เป็นคนในท้องถิ่น มุอัซซินจะอาซานเป็นเวลา 15–20 นาทีในตอนต้นของญุมุอะฮ์ เมื่อเคาะฏีบยืนบนมินบัร จะมีการอาซานรอบที่สอง แล้วเคาะฏีบจะกล่าวคำเทศนาสองรอบ โดยหยุดและนั่งระหว่างสองอัน หลังจากนั้นมุอัซซินจะอิกอมะฮ์ เพื่อเป็นสัญญาณให้ละหมาดญุมุอะฮ์ได้
ในคำกล่าวของชีอะฮ์.
ในนิกายชีอะฮ์ การละหมาดวันศุกร์เป็นวาญิบตัคยีรี (ณ เวลาที่ซ่อนเร้น), ซึ่งหมายความว่า พวกเขาอาจจะละหมาดวันศุกร์ ถ้าเป็นไปตามเงื่อนไข หรือจะละหมาดซุฮรี นักวิชาการชีอะฮ์แนะนำว่า การละหมาดวันศุกร์จะวาญิบ (จำเป็น) หลังจากอิหม่ามมะฮ์ดีกับนบีอีซาปรากฏตัว